
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 591 

10 Ιουλίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της υπ' αρ. 3017/20.6.1996 απόφασης του 

Νομάρχη Ρεθύμνης . 1 

Ακύρωση της υπ' αρ. 3019/20.6.1996 απόφασης του 

Νομάρχη Ρεθύμνης . 2 

Αναστολή χορήγησης οικοδομικών αδειών στην εκτός 
σχεδίου περιοχή της Νήσου Θήρας (Ν. Κυκλάδων). 3 

Χαρακτηρισμός ως διατηρητέου κτιρίου που βρίσκε¬ 
ται εντός του οικισμού Καρυάς της Κοινότητας 
Καρυάς (Ν. Λευκάδας) και καθορισμός ειδικών ό¬ 
ρων και περιορισμών δόμησης αυτού. 4 

Τροποποίηση ρυμοτομικού σχεδίου πόλεως Άρτας 
στο Ο.Τ. 128 Ν. Άρτας. 5 


ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 20 139/3984 (1) 

Ακύρωση της υπ’ αρ. 3017/20.6.1996 απόφασης του 
Νομάρχη Ρεθύμνης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Τις διατάξεις του Ν.Δ/τοςτης 17.7.1923 «Περί σχεδίων 
πόλεων κ.λ.π.» όπως τροποποιήθηκε μεταγενέστερα. 

2. Τις διατάξεις του άρθρου 8 του Ν. 3200/1955 «Περί δι¬ 
οικητικής αποκεντρώσεως», σε συνδυασμό του άρθρου 
18παρ. 13του Ν. 2218/1994 (Φ.Ε.Κ. 90Α). 

3. Τις διατάξεις α) του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Φ.Ε.Κ. 137/Α/ 
28.7.1985), β) του άρθρου 9 του Π. Δ/τος 437/1985 «Καθο¬ 
ρισμός και ανακατανομή των αρμοδιοτήτων των Υπου¬ 
ργείων» (Φ.Ε.Κ. 157/Α). 

4. Τις διατάξεις του Π.Δ/τος 183/1986«Έγκριοητροπο- 
ποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (Φ.Ε.Κ. 70/Α). 


5. Την σιωπηρή απόρριψη από το Γενικό Γραμματέα 
Περιφέρειας προσφυγής του Τ.Ε.Ε. - Τμήμα Δυτικής 
Κρήτης κατά της 3017/20.6.96 απόφασης του Νομάρχη 
Ρεθύμινου. 

6. Την εμπρόθεσμη προσφυγή του Τ.Ε.Ε. - Τμήμα Δυ¬ 
τικής Κρήτης που περιήλθε στην υπηρεσία μας την 
29.4.1997 και στρέφεται κατά της παραπάνω αποφάσε- 
ως. 

Επειδή με την παρούσα προσφυγή προσβάλλεται η σιω¬ 
πηρή απόρριψη της προσφυγής του Τ.Ε.Ε. - Τμήμα 
Δυτικής Κρήτης από το Γενικό Γραμματέα Περιφέρειας 
Κρήτης, συμπροσβάλλεταικαιη υπ'αρ. 3017/20.6.1996 α¬ 
πόφαση του Νομάρχη Ρεθύμνου «Κατηγοριοποίηση και 
καθορισμός ορίων Νέου Οικισμού Πύργου, Δήμιου Επι¬ 
σκοπής Ρεθύμνου», ως αιτιολογία δετής σιωπηρής απόρ¬ 
ριψης θεωρείται η αιτιολογία της Νομαρχιακής απόφα¬ 
σης (Σ.τ.Ε. 2726/87, 1925/87). 

Επειδή κατ' άρθρο 3 παρ. 1 του Ν. 2242/1994 ο καθορι¬ 
σμός των ορίων και των όρων και περιορισμών δόμησης 
καθώς και η έγκριση ή τροποποίηση σχεδίων πόλεων και 

πολεοδομικών μελετών οικισμών παραλιακών.γίνεται 

με προεδρικό διάταγμα κατόπιν προτάσεως του Υπου¬ 
ργού Περιβάλλοντος. Χωροταξίας και Δημοσίων Έργων. 

Επειδή στην προκειμένη περίπτωση ο Νομάρχης Ρε¬ 
θύμνου αναρμοδίως σύμφωνα με τα παραπάνω προέβη 
στην κατηγοριοποίηση και τον καθορισμό των ορίων των 
παραλιακών οικισμών Νέου οικισμού Πύργου, Δήμου 
Επισκοπής Ρεθύμνου. 

Για το λόγο αυτό πρέπει να γίνει δεκτός ο σχετικός ι¬ 
σχυρισμός του Τ.Ε.Ε. - Τμήμα Δυτικής Κρήτης και να ακυ¬ 
ρωθεί η εν λόγω Νομαρχιακή απόφαση γιατί διαπιστώθη¬ 
κε παράβαση Νόμου. Παρέλκει δε η εξέταση των λοιπών 
ισχυρισμών, αποφασίζουμε: 

1. Γίνεται δεκτή η προσφυγή του Τ.Ε.Ε. - Τμήμα Δυτικής 
Κρήτης. 

2. Ακυρώνεται η υπ’ αριθ. 3017/20.6.1996 απόφαση του 
Νομάρχη Ρεθύμνου, σύμφωνα με το σκεπτικό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 20140/3985 (2) 

Ακύρωση της υπ’ αρ. 3019/20.6.1996 απόφασης του 
Νομάρχη Ρεθύμνης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Τις διατάξεις του Ν.Δ/τοςτης 17.7.1923 «Περί σχεδίων 
πόλεων κ.λ.π.» όπως τροποποιήθηκε μεταγενέστερα. 

2. Τις διατάξεις του άρθρου θτου Ν. 3200/1955 «Περί δι¬ 
οικητικής αποκεντρώσεως», σε συνδυασμό του άρθρου 
18παρ. 13του Ν. 2218/1994 (Φ.Ε.Κ. 90/Α/1994). 

3. Τις διατάξεις α) του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Φ.Ε.Κ. 137/Α/ 
28.7.1985), β)του άρθρου 9του Π. Δ/τος 437/1985 «Καθο¬ 
ρισμός και ανακατανομή των αρμοδιοτήτων των Υπου¬ 
ργείων» (Φ.Ε.Κ. 157/Α/1985). 

4. Τις διατάξεις του Π. Δ/τος 183/1986 «Έγκριση τροπο¬ 
ποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (Φ.Ε.Κ. 
70/Α/1986). 

5. Την σιωπηρή απόρριψη από το Γενικό Γραμματέα 
Περιφέρειας προσφυγής του Τ.Ε.Ε. - Τμήμα Δυτικής 
Κρήτης κατά της 3019/20.6.96 απόφασης του Νομάρχη 
Ρέθυμνου. 

6. Την εμπρόθεσμη προσφυγή του Τ.Ε.Ε. - Τμήμα Δυτι¬ 
κής Κρήτης που περιήλθε στην υπηρεσία μας την 
29.4.1997 και στρέφεται κατά της παραπάνω αποφάσε- 
ως. 

Επειδή με την παρούσα προσφυγή προσβάλλεται η σιω- 
πηρή απόρριψη της προσφυγής του Τ.Ε.Ε - τμήμα 
Δυτικής Κρήτης από το Γενικό Γραμματέα Περιφέρειας 
Κρήτης, συμπροσβάλλεται και η υπ’ αρ. 3019/20.6.1996 
απόφαση του Νομάρχη Ρέθυμνου «επέκταση ορίων οικι¬ 
σμού Καρωτής Δήμου Επισκοπής Ρεθύμνης», ως αιτιολο¬ 
γία δε της σιωπηρής απόρριψης θεωρείται η αιτιολογία 
της Νομαρχιακής απόφασης (Σ.τ.Ε. 2726/87, 1921/87). 

Επειδή κατ' άρθρο 3 παρ. 1 του Ν. 2242/1994 ο καθορι¬ 
σμός των ορίων και των όρων και περιορισμών δόμησης 
καθώς και η έγκριση ή τροποποίηση σχεδίων πόλεων και 

πολεοδομικών μελετών οικισμών παραλιακών.γίνεται 

με προεδρικό διάταγμα κατόπιν προτάσεως του Υπου¬ 
ργού Περιβάλλοντος, Χωροταξίας και Δημοσίων Έργων. 

Επειδή στην προκειμένη περίπτωση ο Νομάρχης Ρε- 
θύμνου αναρμοδίως σύμφωνα με τα παραπάνω προέβη 
στην επέκταση του παραλιακού οικισμού Καρωτής με την 
προσθήκη διάσπαρτου τμήματος, ορίζοντας όρια αρτιό¬ 
τητας και περιορισμούς δόμησης. 

Για το λόγο αυτό πρέπει να γίνει δεκτός ο σχετικός ι¬ 
σχυρισμός του Τ.Ε.Ε. - Τμήμα Δυτικής Κρήτης και να ακυ¬ 
ρωθεί η εν λόγω Νομαρχιακή απόφαση γιατί διαπιστώθη¬ 
κε παράβαση Νόμου κατά το άρθρο 8 του Ν. 3200/55, πα- 
ρέλκει δε η εξέταση των λοιπών ισχυρισμών, αποφα¬ 
σίζουμε: 

1. Γίνεται δεκτή η προσφυγή του Τ.Ε.Ε. - Τμήμα Δυτικής 


Κρήτης. 

2. Ακυρώνεται η υπ' αρ. 3019/20.6.1996 απόφαση του 
Νομάρχη Ρεθύμνης, σύμφωνα με το σκεπτικό. 

3. Η παρούσα απόφαση να δημοσιευθεί στην 
Εφημερίδα της Κυβερνήσεως. 

Αθήνα, 26 Ιουνίου 1997 

0 ΥΠΟΥΡΓΟΣ 

ΚΏΣΤΑΣ ΛΑΛΙΩΤΗΣ 
-♦- 

Αριθ ,_20136/3981 (3) 

Αναστολή χορήγησης οικοδομικών αδειών στην εκτός σχε¬ 
δίου περιοχή της Νήσου Θήρας (Ν. Κυκλάδων). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικισμού Ελέχγου κ.λ.π.» (ΑΊ62). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΑΊ37) που προ¬ 
στέθηκε με το άρθρο 27 του Ν. 2081/1992 (Α’ 154) και α- 
ντικαταστάθηκε με την παρ. 2α του άρθρου 1 του Ν. 
2469/1997 (Α'36). 

3. Την υπ’ αριθμ. Δ17α/03/99/Φ.2.2.1./29.10.1996 από¬ 
φαση του Πρωθυπουργού και του Υπουργού Περιβάλ¬ 
λοντος Χωροταξίας και Δημοσίων Έργων «Ανάθεση αρ¬ 
μοδιοτήτων Υπουργού Περιβάλλλοντος Χωροταξίας και 
Δημοσίων Έργων στους Υφυπουργούς Περιβάλλοντος 
Χωρταξίας και Δημοσίων Έργων Χρήστο Βερελή και 
Θεόδωρο Κολιοπάνο (1006 Β/4.11.1996)». 

4. Το 2879/26.5.1997 υπηρεσιακό σημείωματης Δ/νσης 
Χωροταξίας, από το οποίο προκύπτει ότι η εκπόνηση 
Χωροταξικής Μελέτης (Ε,Χ.Μ.) βρίσκεται σε εξέλιξη. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1) Παρατείνεται για ένα (1) ακόμη χρόνο η αναστολή χο¬ 
ρήγησης οικοδομικών αδειών στην εκτός σχεδίου περιο¬ 
χή της Νήσου Θήρας (Ν. Κυκλάδων) στην οποία είχε επι¬ 
βληθεί αναστολή με την 62958/17.6.1994 (Δ’ 636) απόφα¬ 
ση του Υπουργού Περιβάλλοντος, Χωροταξίας και 
Δημοσίων Έργων και παρατάθηκε με την 67991/3934/ 
20.6.1995 (Δ. 436) απόφασητου Υπουργού ΠΕ.ΧΩ.ΔΕ. και 
την 76250/3887/25.6.1996 απόφαση της Υφυπουργού 
ΠΕ.ΧΩ.ΔΕ. {Δ’ 721/1996), όπως η περιοχή ορίζεται στην 
67991/3934/1995 (Δ’436) απόφαση με τους όρους και 
προϋποθέσεις αυτής. 

2) Η παρούσα απόφαση να δημοσιευθεί στην Εφη¬ 
μερίδα της Κυβερνήσεως. 

Αθήνα, 20 Ιουνίου 1997 

οΥΦΥΠΟΥΡΓΟΙ 

Θ. ΚΟΛΙΟ ΠΑΝ ΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Α ριθ. 19289/3799 (4} 

Χαρακτηρισμός ως διατηρητέου κτιρίου που βρίσκεται ε¬ 
ντός του οικισμού Καρυάςτης Κοινότητας Καρυάς (Ν. 

Λευκάδας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/85 
«ΓΟΚ» και άλλες διατάξεις (Α'91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Οργανα» (ΑΊ37) που προ¬ 
στέθηκε με το άρθρο 27 του Ν. 2081/1992 (Α' 154). 

3. Την υπ’ αριθμ. 103326/1281/16.12.1996 απόφασητου 
Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμ¬ 
ματέα και στους Προϊσταμένους των Γενικών Δ/νσεων, 
Δ/νσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
18/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α’9). 

5. Το 3523/27.5.1996 πρακτικό της ΕΠΑΕ Ν. Λευκάδας. 

6. Την από 9.8.1996 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

7. Το υπ' αριθ. 86426/6782/9.8.1996 έγγραφο της 
Δ/νσης Πολ/κού Σχεδιασμού Τμήμα Παραδοσιακών 
Οικισμών προς την Κοινότητα Καρυάς και το γεγονός ότι 
πέρασε άπρακτη η προθεσμία του άρθου 4 (παρ, 2) του Ν. 
1577/85 (Α’210) όπως τροποποιήθηκε με την παρ. 2 του 
άρθρου ΙτουΝ. 1772 (Α'91) χωρίς να περιέλθουν στην υ¬ 
πηρεσία τυχόν αντιρρήσεις των ενδιαφερομένων. 

8 . Το γεγονός από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο κτίριο που βρίσκεται 
εντός του οικισμού Καρυάς της Κοινότητας Καρυάς (Ν. 


Λευκάδας) φερόμενο ως ιδιοκτησία κληρονόμων Χρ. 
Σκουτέρη, όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:5000 και στο 
σχετικό πρωτότυπο διάγραμμα σε κλίμακα 1:100, που θε¬ 
ωρήθηκε από τον Προϊστάμενο της Δ/νσης Τοπογρα¬ 
φιών Εφαρμογών με την 19284/1997 πράξη του και που 
αντίτυπότου σε φωτοσμίκρυνση δημοσιεύεται μετηνπα- 
ρούσα απόφαση. 

2. Διατηρητέο χαρακτηρίζεται το αρχικό κτίριο και όχι 
τα πάσης φύσεως προσκτίσματα και οι μεταγενέστερες 
προσθήκες που αλλοιώνουν αυτό. Η Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ) καθορίζει τα 
προσκτίσματα, και τις επεμβάσεις που πρέπει να γίνουν σ’ 
αυτό. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών και διακοσμητι- 
κών στοιχείων αυτού. 

4. Επιτρέπεταιη επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση και γενικά κάθε επέμβαση για λόγους λειτουργικούς 
και στατικούς στο διατηρητέο κτίριο εφόσον δεν αλλοιώ¬ 
νεται ο αρχιτεκτονικός χαρακτήρας και δεν θίγονται τα 
διατηρητέα στοιχεία του. 

5. Επιβάλλεται η αναμόρφωση της κύριας νότιας - νο¬ 
τιοδυτικής όψης του κτιρίου και η εναρμόνισή της με τον 
παραδοσιακό χαρακτήρα αυτού, μετά από έγκριση της 
σχετικής μελέτης από την αρμόδια ΕΠΑΕ. 

6. Απαγορεύεται η τοποθέτηση διαφημίσεως και φωτει¬ 
νών επιγραφών στο χαρακτηριζόμενο ως διατηρητέο κτί¬ 
ριο, εκτός των αναγκαίων, περιορισμένων διαστάσεων, 
καλαισθήτων επιγραφών, που υποδηλώνουν την χρήση 
του. 

7. Για οποιαδήποτε επέμβαση στο εξωτερικό ή στο ε¬ 
σωτερικό του κτιρίου καθώς και για την τοποθέτηση επι¬ 
γραφών. όπως και για εργασίες διαμόρφωσης του περι¬ 
βάλλοντος χώρου του οικοπέδου αυτού, απαιτείται έ¬ 
γκριση της αρμόδιας Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1997 

Με εντολή Υπουργού 
Ο Γ ενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αοιθ. 2307 (5) 

Τροποποίηση ρυμοτομικού σχεδίου πόλεως Άρτας στο 
Ο.Τ. 128 Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής 
αποκεντρώσεως», όπως τροποποιήθηκαν και συμπληρώ¬ 
θηκαν. 

3. Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν με το Ν.Δ. 1018/71. 

4. Το Π .Δ. 183 (Φ.Ε.Κ. 70 Α75.6.86) «περί μεταβιβάσεως 
αρμοδιοτήτων στους Νομάρχες εγκρίσεως τροποποιή¬ 
σεων ρυμ. σχεδίων κ.λ.π ». 

5. Την αρ. 95/14.4.97 ομόφωνη απόφαση Δ.Σ. Άρτας. 

6. Το εγκεκριμένο ρυμοτομικό σχέδιο πόλεως Άρτας. 

7. Την με αριθμό πρακτικού 2 (θέμια2ο) της 29.5.1997γνω¬ 


μοδότηση του Συμβουλίου ΧΟΠ Ν. Αρτας, αποφασίζουμε: 

α. Εγκρίνουμε την τροποποίηση του σχεδίου πόλεως 
Άρτας στο Ο.Τ. 128 με αποχαρακτηρισμό του Ο.Τ. 128 α¬ 
πό χώρο πρασίνου σε χώρο λαϊκής αγοράς, με μετατόπι¬ 
ση της ρυμοτομικής γραμμής προς την ανώνυμη δημοτι¬ 
κή οδό μεταξύ των Ο,Τ. 128 και 128α με ταυτόχρονη μεί¬ 
ωση του πλάτους της οδού αυτής σε 2.00 μ και 
χαρακτηρισμό αυτής ως πεζοδρομίου. 

β. Εγκρίνουμε επίσης την επιβολή ειδικού όρου δόμη¬ 
σης με κάλυψη του στεγασμένου τμήματος (α,-α^-α^α,ο- 
α 4 '-α,) με ανοιχτό στέγαστρο, όπως όλα τα ανωτέρω φαί¬ 
νονται στο τοπογραφικό διάγραμμα της Τ.Υ.Δ. Άρτας που 
συνοδεύει την παρούσα. 

Από τις διατάξεις της απόφασης αυτής δεν προκύπτει 
δαπάνη εις βάρος του Δήμου Άρτας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 25 Ιουνίου 1997 
Ο Νομάρχης 

ΧΡΗΣΤΟΣ ΠΑΠΑΓΕΩΡΓΙΟΥ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




